كانت تتقلب تحاول تنام مقهوره من كل الي صار اليوم دمعت عينها وهي تشد من احتضان مخدتها الصغيره قهرها الي صار لـ أحمد وكسر يده وحزنها عليه ..ضاع مخطط زفتها كانت ناويه تنزف مع احمد وهو الي يكون لابس البشت ..وزعلانه من خالد لانه زعل يوم قالت له انها تبي تطلع لوحدها ..وكملها عليها محمد بصراخه عليهم و خوفها على البيبي يصير له شي حاسه كل شي ملخبط ومتوتره لا ابعد حد ضغط نفسي كبير حاسه فيه وغير الايام صايره تركض بسرعه خلاص ما فضل غير ثلاثه ايام وتترك اهلها خايفه من كل حياتها القادمه ودراستها خايفه ودها تصرخ بكل صوتها بدل ضحكاتها الي تواجه بها اهلها لازالة التوتر امامهم دفنت وجها بالمخده وبكت بصوت انين مستحيل تتخيل خالد يصرخ عليها مثل صراخ محمد اليوم تبيه مثل ابوها وحنانه مسحت دموعها وتناولت جوالها ..لتهمس بحده حين سمعت الصوت ..يااويلك تصرخ علي وترفع صوتك ولا خليني عند ابوي احسن